केंद्रीय वित्त मंत्रालय ने नॉर्थ ब्लॉक में मीडिया की एंट्री पर लगाई रोक, ऐसा पहली बार
» प्रमुख ख़बरें» केंद्रीय वित्त मंत्रालय ने नॉर्थ ब्लॉक में मीडिया की एंट्री पर लगाई रोक, ऐसा पहली बार
नई दिल्ली : केंद्रीय वित्त मंत्रालय ने नॉर्थ ब्लॉक में मीडिया के प्रवेश पर रोक लगा दी है। फिलहाल सिर्फ उन्हीं मान्यता प्राप्त पत्रकारों को अंदर जाने दिया जा रहा है जिन्होंने पहले से अधिकारियों से मिलने का समय ले रखा है। हालांकि, इस संबंध में वित्त मंत्री निर्मला सीतारमण के कार्यालय से जारी एक स्पष्टीकरण में कहा गया है कि वित्त मंत्रालय के भीतर मीडियाकर्मियों के प्रवेश के संबंध में एक प्रक्रिया तय की गई है और मंत्रालय में पत्रकारों के प्रवेश पर कोई प्रतिबंध नहीं है।
पुरानी परिपाटी के तहत वित्त मंत्रालय के कार्यालय वाला नॉर्थ ब्लॉक सिर्फ बजट पेश होने से पहले दो महीने तक मीडिया की पहुंच से दूर रहता था लेकिन इस साल 5 जुलाई को 2019-20 वर्ष का बजट पेश होने के बाद भी मंत्रालय के गेट पर तैनात गार्ड बिना अपॉइंटमेंट के पत्रकारों को भीतर नहीं जाने दे रहे हैं। यहां तक कि पीआईबी कार्ड धारक मान्यता प्राप्त पत्रकारों को भी रोका जा रहा है। इस संबंध में पत्रकारों की चिंता और सोशल मीडिया पर चर्चा होने के बाद सीतारमण के कार्यालय ने ट्वीट कर वित्त मंत्रालय में पत्रकारों के प्रवेश पर प्रतिबंध से जुड़ी खबरों पर अपना रुख स्पष्ट किया है।
स्पष्टीकरण में कहा गया है कि पीआईबी से मान्यता प्राप्त सहित सभी मीडियाकर्मियों को पहले से लिए गए अपॉइंटमेंट के आधार पर प्रवेश दिया जाएगा। वित्त मंत्रालय, नॉर्थ ब्लॉक में प्रवेश पर और कोई प्रतिबंध नहीं लगाया गया है। मीडियाकर्मी अधिकारियों से मिलने के लिए समय ले सकते हैं। मिलने का समय लेने के बाद पीआईबी कार्ड धारकों को अलग से प्रवेश पास बनवाने की जरूरत नहीं होगी। उसमें लिखा गया है कि यह स्पष्ट किया जाता है कि वित्त मंत्रालय में मीडियाकर्मियों के प्रवेश पर कोई प्रतिबंध नहीं है। विभिन्न मीडिया संस्थानों के संपादकों सहित वरिष्ठ पत्रकारों ने इस मुद्दे पर वित्त मंत्री से मुलाकात के लिए समय मांगा था। यह बैठक तो हुई लेकिन मंत्रालय से बाहर।
वीर सावरकर का विरोध करने वालों को कुछ दिन के लिए अंडमान जेल भेज दो, ! संजय राऊत शिवसेना
कांग्रेस नेता पी चिदंबरम ने कोलकाता में CAA NRC के रैली में शामिल होकर विरोध जताया!
हिंदू युवा वाहिनी के सिपहसालार रहे सुनील सिंह समाजवादी पार्टी में शामिल होंगे
लखनऊ में 11 घंटे से लगातार शांति पूर्ण प्रदर्शन जारी !
केरल के शख्स ने RTI लगाकर मांगी पीएम मोदी की नागरिकता का सबूत
हक़ीक़त क्या है : हिन्दू महिला पर पाकिस्तानी मुस्लिमों के अत्याचार वाले वीडियो का ?
केस सेटलमेंट के लिए दिल्ली के एक्सपोर्टर से 3 करोड़ रिश्वत मांगने वाले वाले राजेश ढांडा को मिली जमानत
तंगहाली से जूझ भारतीय नौसेना, कुछ हथियारों की संख्या घटाई
Copyright © 2017-2018 Khulasa Post - All Rights Reserved. | RNI No. : CHHHIN/2016/74923 KHULASA POST | Powered by : Softbit Solution Visits : 788603